নওগাঁস্থ ১৬ বিজিবির আদাতল কোম্পানি কমান্ডার সুবেদার সামছুল হক জানান, গত ১৭জুন সকালে ভারতের দক্ষিণ দিনাজপুর জেলার তপন থানার গোপালনগর গ্রামের বাসিন্দা শরিফুল ইসলামের কন্যা সুমনা ছত্রহাটি বিএসএফ এর নিকট তার পরিচয়পত্র জমা দিয়ে কাঁটাতারের বাইরে জমিতে কাজ করতে আসে। সন্ধ্যায় অন্যরা ফিরে গেলে ও সুমনা পথ ভুলে বামনপাড়া সীমান্ত এলাকা দিয়ে বাংলাদেশ অভ্যন্তরে ঢুকে পড়ে নিরুদ্দেশ হয়। এ বিষয়ে ছত্রহাটি বিএসএফ কর্তৃপক্ষ তাদের হারিয়ে যাওয়া ওই যুবতীকে উদ্ধার করে ফেরত দেওয়ার জন্য বিজিবি ১৬ ব্যাটালিয়নের আদাতলা কোম্পানী সদরে পত্র প্রেরণ করেন। এরই প্রেক্ষিতে বিজিবি সদস্যরা ওই যুবতীকে উদ্ধারে ব্যাপক তৎপরতা চালায়। গত ২১জুন রাত ৯টায় আদাতলা বিজিবির কোম্পানি কমান্ডার সুবেদার সামছুল আলমের নেতৃত্বে বিজিবির একটি বিশেষ টহল দল গোপন সংবাদের ভিত্তিতে সদরের জিরোপয়েন্ট এ অবস্থিত নিউ মার্কেট এর সামনে থেকে ওই যুবতীকে উদ্ধার করেন।